Categoria Discussió:Transfòbia

message: Com en altres ocasions, no acabo d'entendre del tot el criteri d'inclusió d'alguns elements, fins i tot poden resultar polèmics i contraproduents. El cas Gemma Lienas i Massot no acabo de veure enlloc de l'article quina relació hi té, més aviat seria el contrari. I el cas de Nadie nace en un cuerpo equivocado pot ser discutible, encara que no domini gaire el tema. Com t'ha comentat en  moltes vegades, cal que tinguis cura de categoritzar a la brava determinats elements. Si no queda referenciat a l'article, el més probable és que no en formi part.-- Docosong (disc.) 19:52, 19 ago 2022 (CEST)
replies: text: Exposo els motius pels quals considero que cada article/categoria hi ha de sortir:

text: * Violència LGTBIfòbica: inclou violència transfòbica.

text: * Transfòbia: el nom ja ho diu.

text: * Dia de la Memòria Transgènere: en què es commemoren víctimes de la transfòbia.

text: * Dia Internacional contra la LGTBI-fòbia: també anomenat contra l'Homofòbia, la Bifòbia i la Transfòbia.

text: * Església Baptista de Westboro: hi surt referenciat.

text: * Feminisme radical transexcloent: el nom ja ho diu.

text: * Hazte Oír: hi surt referenciat.

text: * Ku Klux Klan: hi surt referenciat.

text: * Gemma Lienas i Massot: política feminista transexcloent.

text: * Llista de suïcides per LGBT-fòbia: inclou suïcides per transfòbia.

text: * Nadie nace en un cuerpo equivocado: ha generat protestes per acusacions de transfòbia.

text: * Transmisogínia: intersecció entre transfòbia i misogínia.

text: Si hi teniu objeccions, comuniqueu-me-les. --Brunnaiz (disc.) 22:28, 19 ago 2022 (CEST)
replies: text: :@Brunnaiz No és qüestió d'objeccions sinó categoritzar amb bon criteri. No faré d'advocat del diable, però que una persona estigui acusada de transfòbia per mitjans de comunicació no la converteix automàticament en transfòbica. Entenc que pot ser discutible però les tres referències que aportes a la teva edició (Special:Diff/30564855) no l'esmenten categòricament com a trànsfoba sinó de compartir idees transfòbiques mitjançant un fil de twitter o en una sessió del Parlament. Crec entendre que té més acusacions de transfòbia JK Rowling que no pas Gemma Lienas, per no dir bastants polítics catalans, espanyols, etc de determinat signe polític. Tinc la lleugera sensació que incloure alegrement persones que són acusades de transfòbia està en el límit del que demana Viquipèdia:Biografies de persones vives

text: :No critico la categoria però si la categorització de determinats articles de persones o d'obres literàries que poden ser discutibles.-- Docosong (disc.) 23:15, 19 ago 2022 (CEST)
replies: text: ::Entenc que titllar-la de "la nova cara del PSC contra el transfeminisme" és categoritzar-la indiscriminadament com a trànsfoba, però també entenc que no és el tema principal de l'article ni té una notorietat com J.K. Rowling. Per això el més plausible em sembla de llevar-li la categoria, almenys per ara.

text: ::A banda d'això, si la crítica no és a la categoria sinó a determinats articles, agrairia saber a quins et refereixes perquè em sembla que fora d'aquest no hi ha cap biografia categoritzada dins de Transfòbia. I pel que fa a obres literàries, i suposant que et refereixes a Nadie nace en un cuerpo equivocado, el llibre ha generat polèmiques sobre la possible transfòbia, és a dir, està relacionat amb la transfòbia. Amb tot, si preferiu de tornar-lo a posar a la categoria Transgènere, també em sembla vàlid. --Brunnaiz (disc.) 00:05, 20 ago 2022 (CEST)
thread_title:  Criteris d'inclusió